b'\n_START_ARTICLE_\nChilehubro\n_START_SECTION_\nBeskrivelse\n_START_PARAGRAPH_\nDen er om lag 45\xc2\xa0cm lang, vanligvis st\xc3\xb8rst i den nordlige delen av utbredelsesomr\xc3\xa5det. Den har brede vinger og et stort hode med \xc3\xb8redusker. Fj\xc3\xa6rdrakten er hovedsakelig gr\xc3\xa5brun, men ganske variert i fargen. Buken er lys med smale gr\xc3\xa5brune b\xc3\xa5nd, og brystet har m\xc3\xb8rke flekker. Ansiktsspeilet har en sort kant, og den har hvite striper over gule \xc3\xb8yne. Amerikahubroen ligner, men er st\xc3\xb8rre og har kraftigere f\xc3\xb8tter og nebb, bredere striper p\xc3\xa5 undersiden og lengre \xc3\xb8redusker._NEWLINE_Lyden er to korte noter og en kraftig, vibrerende note. Det lokale navnet tuc\xc3\xbaquere er en imitasjon av fuglens l\xc3\xa5t.\n_START_SECTION_\nHabitat og utbredelse\n_START_PARAGRAPH_\nFuglen finnes fra sentrale deler av Peru og vestlige Bolivia, og videre s\xc3\xb8rover gjennom Chile og vestlige Argentina s\xc3\xa5 langt s\xc3\xb8r som til Ildlandet. Den finnes i mange slags habitat, s\xc3\xa5 som \xc3\xa5pne skoglandskap, dyrkede omr\xc3\xa5der og slettelandskap. Den jakter i \xc3\xa5pne landskap, for det meste om natten. Den lever hovedsakelig av gnagere, men tar ogs\xc3\xa5 sm\xc3\xa5fugler og insekter.'